open-index/open-wikipedia-markdown huggingface dataset:
החזרת עוברים

שמאל|ממוזער|250px|עובר של 8 תאים כ-3 ימים לאחר ההפריה

**החזרת עוברים** (באנגלית: **Embryo transfer**) הוא שלב בתהליך ההפריה החוץ-גופית בו עוברים מוכנסים לרחם האישה מתוך כוונה להרות. העברת עוברי יכולה להתבצע ביום השני או ביום השלישי לאחר ההפריה, או מאוחר יותר בשלב הבלסטוציסט, לאחר חמישה ימים מההפריה. גורמים שיכולים להשפיע על הצלחת החזרת העוברים כוללים את יכולת הקליטה של רירית הרחם, איכות העוברים וטכניקת החזרת עוברים.

לפני תחילת הליך ההפריה מחליטים באיזה אופן ישמרו את העוברים בהתאם לנסיבות ההפריה החוץ-גופית. העוברים המוחזרים יכולים להיות "טריים", כלומר מתאי ביצית המופרים באותו מחזור הווסת, או "מוקפאים", כלומר נוצרו במחזור קודם, עברו הקפאה ומופשרים ממש לפני ההחזרה. מחקרים שבוצעו בנושא הראו כי החזרה של עוברים מוקפאים לא הדגימה עלייה בשכיחות של מומים מולדים או הפרעות בהתפתחות ולמעשה, שיעורי הצלחת קליטת ההריון היו גבוהים יותר בעוברים מוקפאים. לאחר שההפריה מתבצעת, יש צורך לבחור את העוברים עם הסיכוי הגבוה ביותר להשרות הריון. ישנן שיטות שונות לבחירת העוברים אותם יש להכניס וביניהן שיטה המבוססת על בחירת העוברים לפי המורפולוגיה (צורה) שלהם. קיימות עדויות משמעותיות לכך שמערכת ניקוד מורפולוגית היא האסטרטגיה הטובה ביותר לבחירת עוברים. בשנים האחרונות ישנם מאמצים לפתח שיטות מדויקות יותר לבחירת העוברים המבוססות על בינה מלאכותית ולמידה עמוקה. שאלה מרכזית נוספת באשר להליך זה כוללת את השאלה כמה עוברים יש להחזיר לרחם האישה. מחד, כמות רבה יותר של עוברים עשויה לשפר את סיכויי קליטת ההריון. מנגד, הריון מרובה עוברים כולל שיעורים גבוהים יותר של סיבוכים בלידה. המספר של העוברים המוחזרים לרחם האישה תלוי בגילה, במספר ניסיונות ההפריה החוץ-גופית ובאיכות העוברים.

טרם ההחזרה יש להכין את רירית הרחם להליך. במחזור טבעי החזרת העובר מתרחשת בשלב הלוטאלי, השלב בו רירית הרחם מוכנה לקליטת העובר לאחר הליך הביוץ. בהליכי הפריה רבים המחזור החודשי מושרה בעזרת תרופות, במהלכם האישה מקבלת אסטרוגן במשך כשבועיים ולאחר מכן שילוב של פרוגסטרון ואסטרוגן. ישנן עדויות מוגבלות אשר תומכות גם בהסרת ריר צוואר הרחם לפני ההחזרה. החזרת העוברים יכולה להתבצע לאחר משכי זמן שונים לאחר ההפריה, כאשר לכל תקופה יש את היתרונות והחסרונות שלה. העובר יכול להיות מוחזר בשלב מוקדם יחסית, כיומיים עד ארבעה לאחר ההפריה או שלב הבלסטוציסט, ביום החמישי או השישי להפריה. הליך החזרת העוברים מתחיל בהצבת מפסק בנרתיק כדי לאפשר גישה לצוואר הרחם וניקוי האזור. לאחר מכן, קטטר העברה רך נטען בעוברים ומוחדר דרך תעלת צוואר הרחם לכיוון חלל הרחם. היעד האופטימלי להחדרת העוברים בתוך הרחם מכונה נקודת פוטנציאל ההשתלה (MIP) ומזוהה באמצעות אולטרסאונד תלת-ממדי/ארבע-ממדי. לאחר ההחזרה יש לעקוב באופן הדוק אחר התפתחות העובר.

## קישורים חיצוניים

* החזרת עוברים, באתר מדיקו
* החזרת עוברים, באתר הכללית
* החזרת עוברים בתהליך הפריה חוץ גופית, ההסתדרות הרפואית בישראל, המכון לאיכות ברפואה, מאי 2018
* החזרת עוברים אחרי הפריה חוץ גופית, באתר BEOK, ינואר 2016
* טיפולי הפריה חוץ גופית, משרד הבריאות, אגף המידע - חטיבה לטכנולוגיות רפואיות, מידע ומחקר, יוני 2023

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רבייה אנושית
קטגוריה:משפחה
קטגוריה:פיזיולוגיה
קטגוריה:רפואת פוריות
בסיס נעמן

**בסיס נעמן** (1 בינואר 1954 – 7 באוקטובר 1973) היה סמל בשירות חובה בצה"ל ששימש כמפעיל גנרטור במעוז "ליטוף" שעל גדות האגם המר בדרום תעלת סואץ, שזכה בעיטור העוז.

## ביוגרפיה
בן מזל ופרג'י. נולד בזרזיס בתוניסיה. גדל במשפחה דתית, עם עוד שמונה אחים. בגיל 9 (ספטמבר 1963), עלה עם משפחתו לארץ. המשפחה השתקעה בבאר שבע. בבית הספר היסודי למד ב"בית יעקב" ולאחר מכן למד בתיכון "מקיף ב'" בעיר. בשנת 1972 התגייס לצה"ל ושובץ לחיל החימוש. אחרי קורס, שובץ כמפעיל גנרטור במעוז "ליטוף" שעל גדות האגם המר בדרום תעלת סואץ.

## מלחמת יום הכיפורים
בפרוץ מלחמת יום הכיפורים תקפו את מעוזי צה"ל בסיני מאות חיילים מצרים. במעוז "ליטוף" הצליחו החיילים להדוף את הכוח המצרי בשעות הראשונות. בסיס הצטרף ללחימה אף על פי שהיה תומך לחימה ולא לוחם. הוא יצא לעמדות בצד הדרומי-מזרחי, שם נהרגו או נפצעו מרבית החיילים. הוא החזיק את העמדה החולשת על שער המעוז ומנע מחיילי הקומנדו להיכנס לבסיס. בלילה חולצו הפצועים על גבי שני טנקים של צה"ל שהגיעו לשם כך. בסיס המשיך להילחם גם לאחר שנפצע ברגלו ובאוזנו.
בתום שלושים שעות לחימה החליט מפקד המעוז, סמל בני, להיכנע למצרים.
בסיס סירב ליפול בשבי. הוא ביקש לחמוק מהמעוז ולהסתנן בין כוחות האויב, על אף שהיה פצוע.

בזמן שחיילי המוצב יצאו בטור לכיוון הארמייה ונלקחו בשבי, בסיס יצא לכיוון האגם המר, אל מעבר לסוללת העפר, אולי כדי לחבור לכוחות צה"ל מרוחקים. מאז לא ראה אותו איש.

אביו נפטר שבועיים אחרי פרוץ המלחמה. רק אז הבינה המשפחה שצה"ל לא יודע על גורלו של בסיס.

עם החזרת השבויים לאחר ארבעים יום, בסיס לא היה ביניהם.
במשך זמן רב לא נודעו עקבותיו. גופתו גם לא נמצאה בחיפושים בחולות סיני.
המצרים השיבו את הגופה רק כעבור שנה וחצי.
לאחר זיהוי גופתו הובא למנוחות ב-23 באפריל 1975 בבית הקברות הצבאי בבאר שבע.

על פעלו במהלך הקרב הוענק לסמל בסיס נעמן עיטור העוז.

## הנצחה
* לרגל יום הזיכרון תשע"ה, בתוכנית הטלוויזיה "מבט שני", הוכן על בסיס סרט דוקומנטרי בשם "חמוש באומץ לב".
* דודי בן עמי, ששימש קצין איתור נעדרים (אית"ן) לאחר מלחמת יום הכיפורים ובתוקף תפקידו השקיע רבות בחיפושים והיה בקשר קרוב למשפחה, כתב את "בלדה על נעמן מהאגם המר".

## קישורים חיצוניים
* 
* 

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:באר שבע: אישים
קטגוריה:אישים הקבורים בבית הקברות הצבאי בבאר שבע
קטגוריה:ישראלים ילידי תוניסיה
קטגוריה:בוגרי תיכון מקיף ב' (באר שבע)
קטגוריה:עולים בשנות ה-1960
קטגוריה:חיילי חיל החימוש במלחמת יום הכיפורים
קטגוריה:ישראלים שנולדו ב-1954
קטגוריה:ישראלים שנפטרו ב-1973
תחנת נובוקוזנצקאיה

**תחנת נובוקוזנצקאיה** (ברוסית: **Новокузнецкая**) היא תחנת הרכבת התחתית של מוסקבה בקו זמוסקבורצקאיה.

התחנה ממוקמת ברובע זאמוסקבורצ'יה וקרויה על שם רחוב בשם זהה.

תחנת נובוקוזנצקאיה נפתחה ב-20 בנובמבר 1943, והיא נחשבת לאתר מורשת של רוסיה.

נובוקוזנצקאיה מקושרת במעבר עם שני האולמות של  תחנה חוצה פלטפורמות טרטיאקובסקאיה.

## גלריה

קובץ:Metro MSK Line2 Novokuznetskaya Pavilion.jpg|פביליון התחנה


## קישורים חיצוניים

## הערות שוליים
 

נובוקוזנצקאיה
עונת 1981/1982 בליגת העל ההולנדית

**עונת 1981/1982** הייתה העונה ה-26 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. מ.ו.ו מאסטריכט, דאן האג ודה חראפסחאפ ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ והארלם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות, החל מעונה זאת ועד עונת 1988/1989 הורחבו מספר הקבוצות שיורדות ועולות בכל עונה. מעונה זו גם הקבוצה שסיימה במקום ה-16 הצטרפה לקבוצות במקומות 17 ו-18  אשר ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1982
קטגוריה:תחרויות כדורגל ב-1981
ראש ממשלת תוניסיה

**ראש ממשלת תוניסיה** הוא יושב הראש של ממשלת תוניסיה, השני בחשיבותו במדינה, אחרי הנשיא. ראש הממשלה ממונה על הרשות המבצעת יחד עם הנשיא, וכמו כן מכהן כראש מפלגתו ובאופן טבעי משמש גם כיושב הראש של קבינט הממשלה. כיום מכהנת בתפקיד סארה זעפראני.

משרד ראש הממשלה התוניסאי יוסד על ידי הנשיא הראשון של תוניסיה, חביב בורגיבה, עם מינויו של בהי לדגם לתפקיד ראש הממשלה ב-7 בנובמבר 1969. אף שהתפקיד היה קיים עוד קודם בתקופה הקצרה שבה התקיימה ממלכת תוניסיה, הוא בוטל כאשר בורגיבה הכריז על הקמת הרפובליקה ב-25 ביולי 1957. החוקה של 1959 קבעה כי השלטון בתוניסיה יפעל בצורת מערכת נשיאותית בה הנשיא יהיה גם ראש המדינה וגם ראש הממשלה. עם זאת, בורגיבה העביר כמה מסמכויותיו לראש הממשלה ובכך הפך אותו למעין משנה לנשיא. לאחר המהפכה בתוניסיה בשנת 2011 וניסוח חוקה חדשה, הוענקו לראש הממשלה סמכויות נוספות. על כן כיום ראש הממשלה אמון בעיקר על ענייני הפנים, במידה שווה לזאת של הנשיא, בעוד שזה אחראי בעיקר ליחסי חוץ וביטחון.

במערכת הבחירות התוניסאית הנשיא הנבחר ממנה לראשות הממשלה את יושב הראש של המפלגה הזוכה בבחירות לאספה המחוקקת, אזי המפלגה המחזיקה במספר המנדטים הגדול ביותר באספה. לראש הממשלה המיועד קיים חודש להקים קבינט ולהגיש לפרלמנט הצעת אמון. אם תתקבל הצעתו, הממשלה תושבע על ידי הנשיא. מנגנון זה למעשה מפריד בין הבחירות לנשיאות לבחירות לראשות הממשלה, וכך יכולות להיות בחירות מקבילות או בזמנים שונים. ראש הממשלה אינו נבחר אם עוברת הצבעת אי האמון באספת נציגי העם כנגדו.

נכון לשנת 2021, במהלך ההיסטוריה של תוניסיה כ-15 אנשים שונים החזיקו בתפקיד ראש הממשלה. ראש הממשלה האחרון, הישאם משישי, מונה על ידי הנשיא קייס סעיד. הוא נכנס לתפקידו ב-2 בספטמבר 2020 בעקבות התפטרותו של אליאס אל-פח'פאח', ופוטר מתפקידו ב-25 ביולי 2021.

## סמכויות חוקתיות
סמכויותיו של ראש הממשלה נקבעו על ידי החוקה הנוכחית של תוניסיה משנת 2014. ראש הממשלה אחראי בעיקר על מדיניות הפנים, ואילו מדיניות החוץ, ביטחון וביטחון הפנים מרוכזים בידיי הנשיא.

ראש הממשלה אחראי על:
* יצירה, תיקון ופירוק של משרדים (למעט משרדי ביטחון וחוץ הדורשים את אישור הנשיא).
* יצירה, תיקון ופירוק של מוסדות ציבור, גופים ציבוריים ומחלקות מינהליות.
* מתן גזירות ממשלתיות לאחר התייעצות עם מועצת השרים.
* אישור וחתימה, במידת הצורך, על צווי רגולציה שהונפקו בידי השרים.
* בקשה מהפרלמנט להעניק הצבעת אמון לממשלתו.

ראש הממשלה, יחד עם הנשיא, הוא בעל תפקיד ייצוגי בנוסף לתפקידו המעשי; השניים מהווים ייצוג של תוניסיה ומדיניותה, הן בעולם והן בתוניסיה.

על פי החוקה העדכנית, במקרה והנשיא לא מסוגל לבצע את תפקידו באופן זמני, על ראש הממשלה לשמש כממלא מקום הנשיא למשך 60 יום לכל היותר. בעבר חוק זה לא הגביל את כהונת מילוי המקום, מה שאפשר את המהפכה בתוניסיה משנת 1987.

## רשימת ראשי ממשלת תוניסיה
נכון ליוני 2021, היו בתוניסיה כ-15 ראשי ממשלה, מתוכם כשבעה ראשי ממשלה שעודם בחיים. האחרון שנפטר היה חאמד קארוי (1989–99), ב-27 במרץ 2020.

## ציר זמן

## קישורים חיצוניים

* 
* מדיני עולם - תוניסיה

## הערות שוליים

*
תאופיל הנסן

**תאופיל הנסן** (בדנית: **Theophilus Hansen**, 13 ביולי 1813, קופנהגן - 17 בפברואר 1891, וינה) היה אדריכל דני, אוסטרי שיצר בסגנון נאו-קלאסי.

הנסן למד אצל קארל פרידריך שינקל בווינה ולאחר מספר שנים עבר לאתונה שם למד אדריכלות ועיצוב עם התמקדות בלימודי אדריכלות ביזנטית.

הנסן חזר לוינה להתמחות אצל לודוויג פרסטר.

סגנון עבודתו שנטה לכיוון רומנטי התפתח לכיוון סגנון נאו-קלאסי עם דגש על פרטים ושילוב אלמנטים קלאסיים לתוך הצורות שיצר.

הנסן עבד ביחד עם הפסלים האוסטרים: תיאודור פרידל, לאונידס דרוסיס ווינסנט פילץ, הציירים: קרל ראל ולודויג תירש והאדריכל אוטו וגנר.

בשנת 1884 העניק פרנץ יוזף הראשון, קיסר אוסטריה להנסן תואר ברון.

## גלריה

Wien - Haus des Wiener Musikvereins (1).JPG|מוזיקפראיין
Wien - Musikverein, großer Saal.JPG|פנים אולם הקונצרטים מוזיקפראיין
Exterior of the Austrian Parliament Building.jpg|הפרלמנט האוסטרי
Attica 06-13 Athens 28 Academy of Athens.jpg|האקדמיה של אתונה
Griechische Nationalbibliothek (Zuschnitt).jpg|הספרייה הלאומית של יוון
Athens Zappeion.jpg|זאפיון באתונה
Akademie der bildenden Kuenste DSC 2400w.jpg|האקדמיה לאמנויות בווינה
Metropolis of Athens - Exterior.jpg|קתדרלת המטרופוליטן של הבשורה באתונה 


## קישורים חיצוניים

* 

קטגוריה:אדריכלים דנים
קטגוריה:אדריכלים אוסטרים
קטגוריה:ילידי 1813
קטגוריה:נפטרים ב-1891
הבחירות הפרלמנטריות בקנדה 1904

**הבחירות הפרלמנטריות** העשיריות במספרן בקנדה מאז איחוד קנדה התקיימו ב-3 בנובמבר 1907 לבחירת בית הנבחרים הקנדי, הבית התחתון בפרלמנט הקנדי. הבחירות הללו כללו שש מפלגות ובנוסף עליהם גם מספר מועמדים עצמאיים מתוכם 21 ללא שיוך פוליטי אידאולוגי, 2 בעל זיקה שמרנית ו-3 בעל זיקה ליברלית. מבין המפלגות היו המפלגה הליברלית בראשותו של ראש הממשלה המכהן, וילפריד לורייה, שכיהן מזה שתי קדנציות ברציפות, המפלגה השמרנית (לעיתים מכונה המפלגה השמרנית הישנה), לראשונה תחת הנהגתו של רוברט בורדן, שהחל דרכו הפוליטית בשנת 1896. המפלגה השמרנית-ליברלית פעלה בחסות המפלגה השמרנית ובחרה את בורדן גם כן להיות מועמד מטעמה לראשות הממשלה. נוסף על כך היו שלוש מפלגות חדשות במהלך מערכת הבחירות; המפלגה הסוציאליסטית, המפלגה הלאומנית ומפלגת העבודה הקנדית.

היו אלו הבחירות הראשונות בהן הותר למהגרים יפנים להצביע והבחירות האחרונות עד 1949 בהם היה ייצוג פרלמנטרי לטריטוריות הצפון-מערביות. היה זה מכיוון שבשנת 1905 אורגנו מחדש שטחן הדרומי של הטריטוריות (אלו שבהם היה מרכז האוכלוסין) והוקמו מתוכם הפרובינציות החדשות של אלברטה וססקצ'ואן. במהלך הבחירות הפדרליות שמרו הליברלים על הנהגתם בבית הנבחרים, עם 137 מושבים לעומת 75 מושבי השמרנים. לורייה נותר ראש הממשלה והמשיך לכהן לקדנציה שלישית. במהלך הבחירות הצביעו 71.6% מכלל בעלי זכות ההצבעה, ירידה של 5.8 אחוזים מאז הבחירות הקודמות. השמרנים היו בעלי רוב רק ביוקון (אשר לה ניתן מושב פרלמנטרי אחד בלבד), אונטריו ואי הנסיך אדוארד. המפלגה השמרנית-ליברלית ניצחה ב-5 מושבים בלבד והמשיכה לכהן באופוזיציה לצד המפלגה השמרנית לאחר הבחירות. המפלגה הליברלית לבדה הייתה בעלת רוב להקים ממשלה.

במהלך הבחירות ניצחו הליברלים בכל מושבי נובה סקוטיה, כולל המושב הפרלמנטרי של יו"ר המפלגה השמרנית בורדן בהליפקס. לורייה על כן הסדיר עבור בורדן את ייצוג מושב מחוז קרלטון באונטריו לכדי לפצות עבור מושב הליפקס בנובה סקוטיה. במהלך הבחירות השיגו הליברלים את הניצחון הגדול שלהם בבחינת מספר המושבים בבית הנבחרים עד לאותה העת.

## תוצאות לפי מפלגה

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

1904
קטגוריה:1904
ניוון שרירים שדרתי

שמאל|ממוזער|250px|צילום רנטגן המראה פלג גוף עליון בצורת פעמון עקב ניוון שרירים בין-צלעיים ושימוש בשרירי בטן לנשימה, מצב הנפוץ ב-SMA, אך אינו ספציפי למצב זה

**ניוון שרירים שדרתי** (באנגלית: **Spinal muscular atrophy** או בקיצור **SMA**) היא מחלה עצבית-שרירית נדירה, הגורמת לאובדן נוירונים מוטוריים ולאובדן שרירים פרוגרסיבי (הדרגתי). לרוב המחלה מאובחנת בינקות או בילדות המוקדמת, ואם היא אינה מטופלת היא הגורם הגנטי השכיח ביותר למוות של תינוקות. המחלה נגרמת עקב מוטציה גנטית בגן SMN1.

בעבר היה נהוג לסווג את המחלה ל-3–5 סוגים קליניים של המחלה, לפי גיל הופעת התסמינים או על פי התפקוד המוטורי. אף על פי שהיום מבינים שהסיווג אינו מדויק והמחלה מתפרשת על פני ספקטרום רציף ללא תיחום ברור, הסיווג המסורתי משמש עד היום במחקר קליני ולעיתים, באופן שנוי במחלוקת, כקריטריון של גישה לטיפולים. תסמיני המחלה משתנים בהתאם לסוג ה-SMA, שלב המחלה וגורמים נוספים. הסימנים והתסמינים השכיחים ביותר ב-SMA מהסוג הקשה (מסוג 0/1) כוללים ירידיה ברפלקסים (במיוחד בגפיים), חולשת שרירים כללית, טונוס שרירים נמוך, רפיון או נטייה לנפילות, הפרעות בהתפתחות המוטורית, אובדן כוח של שרירי הנשימה, עוויתות של הלשון וקשיי יניקה או בליעה. SMA מאובחן באמצעות בדיקה גנטית המאתרת מחיקה בשני הכרומוזומים של הגן SMN1 ביותר מ־95% מהמקרים, ומוטציה מורכבת של SMN1 בשאר החולים. בדיקות גנטיות אלו מבוצעות לרוב באמצעות בדיקת דם. מבחינה סימפטומטית ניתן לאבחן SMA במידה מסוימת של ודאות רק בילדים עם הסוג הקשה של המחלה המציגים מחלה מתקדמת עם נשימה פרדוקסלית (תנועה הפוכה של בית החזה בעת נשימה), טונוס שרירים נמוך בשני הצדדים וירידה ברפלקסים של הגידים.

הניהול של הליך הטיפול ב-SMA משתנה בהתאם לחומרה ולסוג המחלה. בצורות הקשות יותר (סוגים 0/1), חולשת השרירים כה משמעותית ועל כן דורשת התערבות מהירה. בצורה הפחות חמורה (סוג 4/הופעת בגיל מבוגר), הסובלים מהמחלה עשויים שלא להזדקק לטיפול עד גיל מאוחר יותר. בהיעדר טיפול תרופתי, חולי SMA נוטים להידרדר עם הזמן. אחת התרופות הנפוצות לטיפול במחלה היא התרופה נוסינרסן. בשנים האחרונות, ההישרדות במחלה משתפרת בטיפול תרופתי ובתמיכה נשימתית ותזונתית. כיום, המחקר באשר למחלה מתמקד בניסיון בהגברת הזמינות של החלבון SMN הנפגע במחלה לתאי העצב המוטוריים.

## קישורים חיצוניים

* SMA, באתר משרד הבריאות
* 18 קילו של אהבה.

## הערות שוליים

קטגוריה:מחלות מערכת העצבים
תחנת פטרובסקו-רזומובסקאיה

**תחנת פטרובסקו-רזומובסקאיה** (ברוסית: **Петровско-Разумовская**) היא תחנה חוצה פלטפורמות של הרכבת התחתית של מוסקבה בקו סרפוחובסקו-טימיריאזבסקאיה וקו סרפוחובסקו-טימיריאזבסקאיה.

התחנה ממוקמת ברובע טימיריאזבסקי, והיא אחת התחנות האחרונות שנפתחו לפני פירוק ברית המועצות.

תחנת פטרובסקו-רזומובסקאיה נפתחה ב-7 במרץ 1991, כחלקו מקו סרפוחובסקו-טימיריאזבסקאיה, וב-16 בספטמבר 2016 כחלק מקו סרפוחובסקו-טימיריאזבסקאיה.

בעתיד לתחנה יהיה מעבר לפלטפורמה באותו שם  של בלורוסקו-סביולובסקי דיאמטר .

## קישורים חיצוניים

## הערות שוליים

פטרובסקו-רזומובסקאיה
הבחירות הפרלמנטריות בקנדה 1911

**הבחירות הפרלמנטריות** ה-12 במספרן בקנדה מאז איחוד קנדה התקיימו ב-21 בספטמבר 1911. היו אלו בחירות לבית הנבחרים הקנדי, הבית התחתון בתוך הפרלמנט של קנדה. במקור נועדו הבחירות להתקיים בשנת 1912 אך הממשלה הליברלית הגיעה למבוי סתום בהעברת מספר חקיקות עקב הטלת וטו בידי יריביהם השמרנים, מה שהוביל לפיזור הממשלה ולקביעת מועד לבחירות מקדימות. במהלך הבחירות היו מעורבות שבע מפלגות שונות אשר מתוכן היו שתי מפלגות מרכזיות. המפלגה הליברלית בראשותו של ראש הממשלה המכהן, וילפריד לורייה, שהתחרה לבחירות חמישיות ברציפות והמפלגה השמרנית בראשותו של רוברט בורדן, שהנהיג סדרת רפורמות במצע המפלגה עוד קודם לבחירות הקודמות בשנת 1908. בסופן של הבחירות התרחש מהפך פוליטי, כאשר בורדן ניצח ברוב סוחף והתמנה לראש הממשלה. הבחירות סימלו את סופם של 15 שנות שלטון ליברלי בקנדה.

במהלך הבחירות השתתפו 70.2 אחוזים מכלל בעלי זכות ההצבעה, הייתה זאת ירידה של עשירית האחוז בבחינת ההצבעה מאז הבחירות הקודמות. מתוך 221 המושבים בבית הנבחרים ניצחה המפלגה השמרנית ב-131, השמרנית ליברלית ב-1, הליברלית ב-85 ועוד חמישה מועמדים עצמאיים ניצחו בחמישה מושבים.

## רשימת מפלגות
* **[[המפלגה הליברלית של קנדה]]** בהנהגת וילפריד לורייה אשר הייתה בשלטון בצורה רציפה מזה 15 שנים מאז הבחירות הפרלמנטריות משנת 1896. מצע המפלגה קרא לאוטונומיה נרחבת מהאימפריה הבריטית, שימור סמכות נרחבת בידי הממשל הפדרלי, מניעת חסמים מדיניים על מסחר עם ארצות הברית, מדיניות הגירה שלא כוללת אכיפה ממשלתית, הפרדה תרבותית בין צרפתים קתולים ואנגלים או סקוטים פרוטסטנטים, התערבות ממשלתית מועטת בתשתיות בכל קנה מידה כולל לאומי והקמת צי מלכותי קנדי שיהיה נפרד כמה שיותר מחסות הצי המלכותי הבריטי.
* **[[המפלגה השמרנית של קנדה (1867-1942)|המפלגה השמרנית של קנדה]]** בהנהגתו של רוברט בורדן אשר במהלך שנותיה הרבות באופוזיציה עברה מהפך במצעה הפוליטי שנודע בכינוי "פלטפורמת הליפקס". המפלגה קראה לפיקוח ממשלתי על פעילות המגזר החקלאי לשיפור מצבו הכלכלי-חברתי, מדיניות הגירה תחת אכיפה (נושא אשר היה בעת השפעה נרחבת על הקמפיין הפוליטי בקולומביה הבריטית), חיזוק היחסים המדיניים עם בריטניה עצמה - כולל הקמת צי קנדי שיפעל בחסות הצי המלכותי הבריטי, העלאת תעריפים מטעם הממשלה להגנה על חברות, העברת תשתיות לאומיות לפיקוח ממשלתי למטרות פיקוח ואיכות והלאמה של מוצרים כגון טלגרפים וטלפונים.
* **המפלגה השמרנית-ליברלית של קנדה**. המפלגה הייתה למעשה בחסות המפלגה השמרנית, אחזה במצע פוליטי מקביל והעמידה גם כן את רוברט בורדן למועמד מטעמה לראשות ממשלת קנדה. המפלגה נוסדה לראשונה לצד המפלגה השמרנית בידי ג'ון אלכסנדר מקדונלד.

המפלגות המינוריות: מפלגת העבודה הקנדית, המפלגה הסוציאליסטית, המפלגה הלאומנית והמפלגה הלאומית-שמרנית. נוסף על המפלגות היו 12 מועמדים עצמאיים, 10 מועמדים ללא שיוך פוליטי כלל, ושלושה מועמדים עצמאיים בעלי זיקה למפלגה השמרנית. בשונה מבחירות קודמות לא היו מועמדים עצמאיים בעלי זיקה למפלגה הליברלית.

## תוצאות הבחירות
### לפי מפלגה

### לפי פרובינציה

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

## הערות שוליים

1911
קטגוריה:1911 בקנדה
Team (שיר של לורד)

**Team** (בעברית: **קְבוּצָה**) הוא שיר שהוקלט על ידי הזמרת-יוצרת הניו זילנדית לורד, מתוך אלבום הבכורה שלה, *[[Pure Heroine]]*. השיר יצא לאור ב-13 בספטמבר 2013, על ידי חברת התקליטים יוניברסל NZ, לאווה רקורדס וריפבליק רקורדס, כסינגל השלישי מתוך האלבום.

השיר הגיע למקום השישי במצעד הבילבורד הוט 100.

## רקע וכתיבה
השיר נכתב והופק על ידי לורד וג'ואל ליטל. את הרצועה הקליט, הפיק והנדס ליטל באולפני גולדן אייג' במורנינגסייד, אוקלנד, כאשר לורד סיפקה הפקה נוספת. השיר הופק באמצעות התוכנה Pro Tools . בהמשך, הועלה האודיו הרשמי של השיר לערוץ היוטיוב של לורד, תוך שהופץ כסינגל באוסטרליה ובניו זילנד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-475 מיליון השמעות.

## וידאו קליפ
הקליפ הרשמי של "Team" היה בהשראת חלומה של לורד על "בני נוער בעולמם שלהם, עולם עם היררכיות ויזומות". הבמאי של הקליפ הסביר שלורד היא אחת ה"ילדות שיש להן מראה ייחודי שהתאים לקונספט העצוב של הקליפ". ב-4 בדצמבר 2013, הקליפ הועלה לערוץ ה-Vevo הרשמי של לורד ביוטיוב בשעה 10 בבוקר (NZDT).

נכון ליוני 2021, מונה הצפיות של הקליפ עומד על למעלה מ-230 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2014
קטגוריה:שירי לורד
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי לורד
קטגוריה:שירי מוזיקת דאנס אלקטרונית
קטגוריה:שירים על ניו זילנד
קטגוריה:שירי פלטינה בממלכה המאוחדת
ברנוביץ' (כדורגל)

**ברנוביץ**' הוא מועדון כדורגל בלארוסי מהעיר ברנוביץ', שבמחוז ברסט. האצטדיון הביתי הוא אצטדיון לוקומוטיב. המועדון נוסד בשנת 1945 ושינה את שמו פעמים רבות לאורך ההיסטוריה שלו. צבעי הקבוצה הם אדום וכחול והוא מתמודד בליגת העל הבלארוסית.

## הישגים

* אלופת הליגה הראשונה (2025)

* אלופת הליגה השנייה (2003, 2014).
* ההישג הגבוה ביותר בגביע בלארוס - רבע גמר (2005, 2006).

## אצטדיון הקבוצה
משחקי הבית נערכים באצטדיון לוקומוטיב המכיל 3,749 מקומות ישיבה. האצטדיון נחנך ב-21 בספטמבר 1944.

מספטמבר 1999 ועד מאי 2004 בוצעה בניית היציע המערבי. בעתיד יוקמו 3 יציעים נוספים סביב שטח המגרש והאצטדיון יכיל כ-10,000 צופים.

## שמות הקבוצה
* 1945 — לוקומוטיב
* 1946 — ברנוביץ'
* 1947-1949 — דינמו
* 1950-1952 — לוקומוטיב
* 1953-1956 — פישצ'ביק
* 1957-1959 — ברנוביץ'
* 1960 — פרומקומבינט
* 1961 — לוקומוטיב
* 1962 — סאליוט
* 1963-1964 — לוקומוטיב
* 1965-1967 — טקסטילשצ'יק
* 1968 — לוקומוטיב
* בשנים 1969-1972, 2 קבוצות מברנוביץ' (לוקומוטיב וטקסטילשצ'יק) שיחקו בו זמנית באליפות בלארוס הסובייטית.
* 1973-1984 — לוקומוטיב
* 1985-1989 — טקסטילשצ'יק
* 1990 — ברנוביץ'
* 1991 — חימיק
* 1993 — טקסטילשצ'יק
* 1993-1995 — מטאפול
* משנת 1995 — ברנוביץ'

## קישורים חיצוניים

* אתר אוהדי ברנוביץ'

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורגל בלארוסיות
קטגוריה:קבוצות כדורגל סובייטיות
בית החולים המלכותי (קופנהגן)

**Rigshospitalet** (בית החולים המלכותי) הוא אחד מבתי החולים הגדולים ביותר בדנמרק ובית החולים הטוב ביותר בקופנהגן. הבניין הראשי של בית החולים הוא מבנה רב-תכליתי בן 16 קומות, אחד המבנים הגבוהים בחלקים המרכזיים של העיר. Rigshospitalet שוכן בבניין פאנום ובו הפקולטה למדעי הבריאות והרפואה באוניברסיטת קופנהגן. כבית חולים להוראה הוא חלק מארגון המסגרות של בית החולים האוניברסיטאי בקופנהגן.
## אטימולוגיה
השם הדני, Rigshospitalet, אינו מתורגם בדרך כלל. הקידומת *Rigs-* משמש בשמות של כמה ממוסדות מדינה דניים, במיוחד בהקשר חגיגי או יוקרתי או עבור רשויות המשרתות את כל הממלכה הדנית כולל גרינלנד ואיי פארו. משמעותו 'ממלכה' והמילה הקוגנטית משמשת באופן דומה בנורווגית, שוודית, איסלנדית והולנדית (ובגרמנית עד 1945).

הקידומת *Stats* ('של המדינה') נמצא בשימוש נרחב יותר, אך מרמז על רמה מעט נמוכה יותר בהיררכיה. אף על פי ש-Rigshospitalet הוקם כבית חולים ממלכתי, בניגוד לבתי החולים הרגילים המופעלים על ידי מחוזות, המונח הדני *Statshospital* שימש עד 1977 רק למוסדות פסיכיאטריים.

בית החולים עצמו מסביר כי השם ניתן מכיוון שקודמו, בית החולים המלכותי על שם פרידריך, הועבר למדינה ונפתח לחולים מכל הממלכה הדנית.

Rigshospitalet מקוצר לעיתים קרובות *RH* ובמקום נקרא גם *Riget* (שפירושו 'הממלכה' או 'המלכותי'), ומכאן שמה של סדרת הטלוויזיה של לארס פון טרייר "הממלכה" שעלילתה מתרחשת בבית החולים ושל הגרסה האמריקאית מאת סטיבן קינג "הממלכה".

## היסטוריה
Rigshospitalet נוסד ב-30 במרץ 1757 כבית החולים קונגליג פרדריקס, על שמו של המלך פרידריך החמישי וממוקם בברדגאדה במרכז קופנהגן. הבניינים תפוסים כיום על ידי המוזיאון הדני לאמנות ועיצוב.

מאז 1903 המדינה הייתה הבעלים של בית החולים (ואילו בתי חולים אחרים בדנמרק הם בבעלות המחוזות). בשנת 1910 שונה שם בית החולים והועבר למיקומו הנוכחי בעשרה בניינים נמוכים המקיפים גן מרכזי שתוכנן על ידי האדריכל מרטין בורץ'.

בשנת 1970 הוחלפו מרבית הבניינים בבניין בטון גבוה שתוכנן על ידי האדריכל יורגן שטרמוזה, בעוד שחלק מהמבנים הישנים שמסביב עדיין משרתים את בית החולים. בשנת 1995 הועבר בית החולים לאחריות Hovedstadens Sygehusfællesskab (HS, קרן נאמנות ההון של בית החולים) שבשנת 2007 נרשמה במחוז עיר הבירה. בשנת 2007 נבנה מנחת מסוקים על גג בית החולים. עד אז מסוקי הצלה ומסוקים שהעבירו חולים נחתו בפארק השכן.


Rigshospitalet 20130427 0004F (8739514693).jpg|הכניסה הראשית
קובץ:Takeoff (8725559246).jpg|מסוק EH101 ממריא ממנחת המסוקים על גג בית החולים
קובץ:Rigshospitalet 1910.jpg|Rigshospitalet בשנת 1910


## קישורים חיצוניים

* 
* אתר בית החולים האוניברסיטאי של קופנהגן, (בדנית בלבד)
* אתר הפקולטה למדעי הבריאות

## הערות שוליים

קטגוריה:קופנהגן: מבנים
קטגוריה:אירופה: בתי חולים
קטגוריה:1757
קטגוריה:גורדי שחקים
קטגוריה:דנמרק: בריאות ורפואה
ברבורה קרייצ'יקובה

**ברבורה קרייצ'יקובה** (בצ'כית: **Barbora Krejčíková**; נולדה ב-18 בדצמבר 1995) היא טניסאית צ'כית. בשיאה (28 בפברואר 2022) דורגה במקום השני בעולם בדירוג ה-WTA ובמקום ראשון בעולם בזוגות נשים (22 באוקטובר 2018).

הישג השיא שלה הוא זכייה פעמיים בטורניר גראנד סלאם לנשים, אליפות צרפת (2021) ואליפות וימבלדון (2024). היא זכתה בעוד 10 תוארי גראנד סלאם, בזוגות, מהם 7 בזוגות נשים (בכל 4 הטורנירים) ביחד עם קטרינה סיניאקובה ו-3 בזוגות מעורבים. נוסף לכך, היא אלופה אולימפית (טוקיו 2020) בזוגות נשים ביחד עם קטרינה סיניאקובה.

## קריירה
קרייצ'יקובה החלה לשחק טניס בגיל 6. מאוחר יותר היא התאמנה על ידי יאנה נובוטנה.

ב-2013 זכתה קרייצ'יקובה באליפות אירופה לנערות עד גיל 18 בקלוסטרס, שווייץ, ביחידות ובזוגות נערות.

### 2018
#### שני תוארי גראנד סלאם בזוגות נשים
באליפות צרפת שנערכה ביוני 2018 היא זכתה בתואר לזוגות נשים ביחד עם בת ארצה קטרינה סיניאקובה ובאליפות וימבלדון שנערכה ביולי אותה שנה היא זכתה שוב בתואר לזוגות נשים. ב-22 באוקטובר אותה שנה היא הגיעה למקום ראשון בעולם בדירוג זוגות נשים ביחד עם קטרינה סיניאקובה.

### 2019
באליפות אוסטרליה הפתוחה שנערכה בשנת 2019 היא זכתה בטורניר לזוגות מעורבים ביחד עם רג'ייב ראם מארצות הברית.

### 2020
באוקטובר 2020 היא הגיעה לסיבוב הרביעי באליפות צרפת הפתוחה, מה שהעניק לה את המקום ה-65 ב-WTA.

היא הצליחה לשמור על התואר באליפות אוסטרליה בזוגות מעורבים ביחד עם ניקולה מקטיץ'.

### 2021
במרץ 2021 היא העפילה לגמר אליפות דובאי הראשון שלה, בו הפסידה לגרביניה מוגורוסה. כתוצאה מכך, היא טיפסה למיקום שיא בקריירה שלה, 38 בדירוג היחידים. היא זכתה בתואר היחידים הראשון שלה ב-WTA בשטרסבורג. קרייצ'יקובה המשיכה לזכות באליפות צרפת הפתוחה שלאחר מכן, גמר הגרנד סלאם הראשון שלה כיחידה, כשגברה על אנסטסיה פבליוצ'נקובה.

בפברואר 2021 הגיעה עם סיניאקובה לגמר הזוגות הראשון שלה באליפות אוסטרליה וזכתה בפעם השלישית ברציפות בטורניר זוגות מעורבים והפעם עם רג'ייב ראם.

### 2024
#### אלופת וימבלדון
באליפות וימבלדון היא זכתה בתואר לראשונה בקריירה שלה לאחר ניצחון במשחק הגמר על ג'סמין פאוליני מאיטליה (7 בעולם) ב-3 מערכות (6–2, 2–6, 6–4). בסיבוב הרביעי היא ניצחה את דניאל קולינס מארצות הברית (11 בעולם) ב-2 מערכות (7–5, 6–3), בשלב רבע הגמר היא ניצחה את ילנה אוסטפנקו מלטביה (13 בעולם) בשתי מערכות (6–4, 7–6(7–4)) ובשלב חצי הגמר היא ניצחה את ילנה ריבאקינה מקזחסטן (4 בעולם) ב-3 מערכות (3–6, 6–3, 6–4).

## קישורים חיצוניים

* 

* 

## הערות שוליים

קטגוריה:טניסאיות צ'כיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:אלופות אולימפיות: טניס
קטגוריה:טניסאיות באולימפיאדת טוקיו (2020)
קטגוריה:טניסאיות באולימפיאדת פריז (2024)
קטגוריה:צ'כיות שנולדו ב-1995
קטגוריה:צ'כים שנולדו ב-1995
הבחירות הפרלמנטריות בקנדה 1908

**הבחירות הפרלמנטריות** ה-11 בתולדות קנדה מאז איחוד קנדה התקיימו ב-26 באוקטובר 1908. היו אלו בחירות לבית הנבחרים של קנדה, הבית התחתון בתוך הפרלמנט הקנדי. במהלך הבחירות היו מעורבות חמש מפלגות, מתוכן שתי מפלגות מרכזיות ושלוש מפלגות משניות. המפלגה הליברלית בראשות ראש הממשלה המכהן, וילפריד לורייה, שרץ לקדנציה רביעית רציפה לראשות הממשלה, המפלגה השמרנית בראשות רוברט בורדן, שקידם רפורמות במפלגה, המפלגה השמרנית-ליברלית, שהייתה למעשה בחסות המפלגה השמרנית ובחרה מטעמה גם כן את רוברט בורדן כמועמד לראשות הממשלה. בנוסף למפלגות הללו היו גם המפלגה הסוציאליסטית ומפלגת העבודה הקנדית, שהשיגו תמיכה ציבורית מינורית. היו במהלך הבחירות 15 מועמדים עצמאיים, 7 מועמדים ללא שיוך פוליטי כלל, שני מועמדים עצמאיים עם זיקה שמרנית וחמישה מועמדים עצמאיים עם זיקה ליברלית.

המפלגה השמרנית הנהיגה במהלך הקמפיין הפוליטי שקדם לבחירות את פלטפורמת הליפקס שקודמה בידי רוברט בורדן, לפיה סטתה המפלגה במעט מהמדיניות המסורתית כדי להשיג קהל מצביעים רחב יותר. הפלטפורמה החדשה כללה מדיניות של הלאמות למען פיקוח על תשתיות רחבות היקף, מדיניות הגירה תחת אכיפה מרובה יותר ועוד. סטייה זאת מיסודות המפלגה השמרנית הובילה לקרע בין חלק מחברי המפלגה לבין בורדן עצמו. בסופו של דבר היו המאבקים הפנימיים בתוך המפלגה השמרנית לגורם מרכזי בהפסדה בבחירות. תוצאות הבחירות הניבו 133 מושבים בבית הנבחרים למפלגה הליברלית לעומת 82 מושבים למפלגה השמרנית ועוד שלושה מושבים למפלגה השמרנית-ליברלית. המפלגה השמרנית השיגה רוב קולות בקולומביה הבריטית, מניטובה ואונטריו, וחוזקה מאז הבחירות הקודמות. היו אלו הבחירות הראשונות בהיסטוריה הקנדית שבהן היו מעורבות הפרובינציות החדשות של אלברטה וססקצ'ואן.

## תוצאות לפי מפלגה

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

1908
קטגוריה:1908
סבתא בישלה

**סבתא בישלה** היא תוכנית דוקו-בישול קומית בהנחיית הקומיקאית תום יער, המשודרת בכאן 11.

עונתה הראשונה התוכנית עלתה לשידור ב-10 ביוני 2021, לאחר שידורם של שני פרקי פיילוט בראש השנה תשפ"א וביום העצמאות תשפ"א. העונה השנייה ("עונת ההריון והמשפחות") עלתה לשידור ב-17 באוגוסט 2022.

במהלך התוכנית מגיעה תום יער למקומות שונים ברחבי ישראל, מתארחת בבתיהם של סבים וסבתות, ולומדת מהם על מטבחים עדתיים שונים. בתוכנית משולבים גם קטעי סטנד-אפ של יער בתור קטעי מעבר ופתיחה.

בסוף כל פרק מבשלת יער ארוחה לחבריה, משפחת הסבתא או לבני משפחתה בהשראת המאכלים אותם למדה להכין בביקוריה. בין חבריה שהשתתפו בחלק זה של התוכנית ניתן למנות את יובל שגב, יסמין עיון, שירה נאור וירמי שיק בלום.
## פרקים
### עונה 1

### עונה 2

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות בישול
קטגוריה:תוכניות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
לקסוס NX

**לקסוס NX** (באנגלית: **Lexus NX**) היא מכונית קומפקטית במרכב קרוסאובר בעלת חמישה מקומות שמיוצרת על ידי לקסוס משנת 2014. היא הוצגה בתערוכת הרכב של בייג'ינג באפריל 2014 והגיעה לישראל בדצמבר 2014. בתערוכת הרכב של פרנקפורט בספטמבר 2013 הציגה לקסוס את ה**לקסוס LF-NX קונספט** שהיווה כדגם הקונספט המקדים.

במבחן הבטיחות שערך היורו NCAP קיבלה ה-NX מקסימום של חמישה כוכבי בטיחות.

## דור ראשון
הדור הראשון יוצר בין השנים 2014–2021. הדור הראשון כלל מכלולים רבים עם טויוטה ראב-4, כמו כן גם הלקסוס NX משתמש באותה פלטפורמה של הראב-4. העיצוב מודרני ומלוטש עם קימורים בבטן המכונית, פגוש קדמי רחב וגדול, בפנים המכונית העיצוב מודרני ומפואר עם מסך מגע המציג את המולטימדיה בקוטר 7.0 אינץ'.

היצע המנועים בדור הראשון כלל שלושה מנועים (2 בנזין, 1 היברידי). מנועי הבנזין בנפחי 2.0 ליטר ו-2.0 ליטר טורבו המספקים 150 כ"ס (מנוע 2.0 ליטר), 235 כ"ס (2.0 ליטר טורבו), המנוע השלישי, מערכת הנעה היברידית המשלבת בין מנוע בנזין בנפח 2.5 ליטר המספק כ-155 כ"ס עם שני מנועים חשמליים המספקים יחד 155 כ"ס או מנוע חשמלי אחד המספק כ-105 כ"ס. למנועי הבנזין תיבת הילוכים אוטומטית בעלת שישה הילוכים, למנוע היברידי תיבת הילוכים רציפה.

### מתיחת פנים שנת 2017
בתערוכת הרכב הבינלאומית של שאנגחאי באפריל 2017 הציגה לקסוס מתיחת פנים ל-NX. העיצוב הפך למודרני עוד יותר, עיצוב חדש לפגוש הקדמי, בתא הנוסעים שודרג הנוחות והוחלף המסך המגע בקוטר 7.0 אינץ' במסך מגע בקוטר 10.3 אינץ'. בתחום ההנעה אין כל שינוי.

## דור שני
ביוני 2021 נחשף הדור השני של ה-NX. בעניין העיצוב החיצוני אין כל שינוי, אך תא הנוסעים שודרג הנוחות והאבזור, ישנו לוח מחוונים דיגיטלי, ומסך מגע חדש בקוטר 14 אינץ.

בתחום ההנעה הציגה לקסוס ארבעה מנועים (2 בנזין, 2 היברידי). מנועי הבנזין בנפחי 2.5 ליטר ו-2.4 ליטר טורבו המספקים 199 כ"ס (מנוע 2.5 ליטר), 279 כ"ס (מנוע 2.4 ליטר טורבו).

שני מנועים היברידים אחד מהם פלאג-אין. הנעה היברידית המשלבת בין מנוע בנזין 2.5 ליטר עם שני מנועים חשמליים חזקים יותר מערכת ההנעה הזאת מספקת יחד 242 כ"ס, הנעה היברידית המשלבת בין מנוע בנזין 2.5 ליטר עם שני מנועים חשמליים מערכת ההנעה הזאת מספקת יחד 306 כ"ס, סוללת ליתיום-יון בקיבולת 18.1 קוט"ש המספקת טווח נסיעה חשמלי של 63 ק"מ. לכל המנועים תיבת הילוכים אוטומטית בעלת שמונה הילוכים.

## מכירות
להלן נתוני המכירות של ה-NX באירופה, ארצות הברית וישראל. (בסוגריים נתוני מכירות של הדגם היברידי)

## גלריה

קובץ:Lexus NX 200t 2015 (18115046615) (cropped).jpg|דור ראשון
קובץ:2017 Lexus NX 300h F Sport CVT 2.5 Front.jpg|דור ראשון הגרסה היברידית
קובץ:2018 Lexus NX 300 2.8L front (2) 3.24.19.jpg|מתיחת פנים שנת 2017
קובץ:2019 Lexus NX 300h Takumi CVT 2.5.jpg|מתיחת פנים שנת 2017 הגרסה היברידית


## קישורים חיצוניים

## הערות שוליים

NX
קטגוריה:קרוסאובר
קטגוריה:מכוניות היברידיות
קטגוריה:כלי רכב המורכבים ביפן
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2014
בית הנבחרים של קרוליינה הדרומית

**בית הנבחרים של קרוליינה הדרומית** (באנגלית: **South Carolina House of Representatives**) הוא הבית התחתון של בית המחוקקים במדינת קרוליינה הדרומית. בבית הנבחרים ישנם 124 נציגים, המייצגים כל אחד מחוז בחירה שונה. בית הנבחרים המדינתי מתכנס בקפיטול מדינת קרוליינה הדרומית השוכן בבירת המדינה, קולומביה.

שלא כמו בתי מחוקקים אחרים, הישיבה במליאת בית הנבחרים של קרוליינה הדרומית אינה מחולקת באופן מפלגתי, אלא מסודרת על ידי משלחות מחוזיות. מדובר בירושה מהחלוקה המקורית של המליאה מראשית ימיו של בית הנבחרים. עד 1964 כל אחד ממחוזות קרוליינה הדרומית היה מחוז בחירה בפני עצמו, וכמות הנציגים לכל מחוז נקבעה כפועל יוצא של אוכלוסיית המחוז. בית הנבחרים מתכנס מהשבוע השני של ינואר עד לחודש מאי.

בתקופת הקולוניאליזם של האימפריה הבריטית על אמריקה, גלגולו הקודם של בית הנבחרים היה "בית האספה" (Commons House of Assembly).

חברי בית הנבחרים נחשבים למחוקקים אזרחיים במשרה חלקית המכהנים בתקופות כהונה בנות שנתיים. מערכות הבחירות לבית הנבחרים המדינתי מתקיימות לצד בחירות בארצות הברית לקונגרס האמריקאי. הנציגים נבחרים בדרך כלל בידי תושבי המחוז שלהם, ואין הגבלות כהונה. על חברי בית הנבחרים להיות לכל הפחות בני 21 כדי להיות רשאים להתמודד לתפקיד.

## קישורים חיצוניים

* 

## הערות שוליים

קטגוריה:האספה הכללית של קרוליינה הדרומית
קרוליינה הדרומית
יחסי אלג'יריה–וייטנאם

**יחסי אלג'יריה–וייטנאם** הם היחסים הדו-צדדיים בין אלג'יריה לבין וייטנאם. שתי המדינות כוננו יחסים דיפלומטיים בשנת 1962, אם כי הקשר בין אלג'יריה לווייטנאם קיים הרבה יותר זמן מההיסטוריה המודרנית. שתי המדינות חברות ב-G77.

## היסטוריה
היחסים בין אלג'יריה לווייטנאם הם היחסים העתיקים ביותר בין וייטנאם למדינה ערבית בעולם הערבי. הקשר התחיל כאשר צרפת שלטה בשתי המדינות במהלך המאה ה-19.

כשכבשה צרפת את וייטנאם במאה ה-19, האם נגי, קיסר וייטנאם נאלץ לנטוש את כס המלוכה לאחר הדיכוי הצרפתי של תנועת קון וונג. המלך הווייטנאמי הוגלה לאלג'יריה הצרפתית ובהמשך חי את שארית חייו באלג'יריה והתחתן עם האישה פייה-נואר. זה היה הקשר הראשון אי פעם בין אלג'יריה לווייטנאם, ומאוחר יותר, הם נקשרו יחד על ידי הקולוניזציה הצרפתית.

## יחסים מודרניים
### יחסי תרבות
בהאנוי, התיכון האלג'ירי-וייטנאמי הוא סמל ליחסים חזקים בין אלג'יריה לווייטנאם. באלג'יר כמה רחובות קרויים על שם הו צ'י מין, בשל השפעתו על תנועת העצמאות האלג'ירית. היום הלאומי של וייטנאם נחגג באלג'יריה לראשונה בשנת 2007.

### יחסים דיפלומטיים
אלג'יריה ווייטנאם חולקות דמיון ואינטרסים פוליטיים משותפים. שתי המדינות תומכות בעניין סהרה המערבית, ויצרו קשר עם רפובליקת סהרה הערבית הדמוקרטית. קיים גם שיתוף פעולה צבאי ביניהם, המתוארך למלחמת אלג'יריה.

## נציגויות דיפלומטיות
* אלג'יריה מחזיקה בווייטנאם שגרירות בהאנוי.
* וייטנאם מחזיקה באלג'יריה שגרירות באלג'יר.

## הערות שוליים

קטגוריה:ערכים ללא קטגוריות פיזיות - יחסי חוץ
Night Boat to Cairo

"**Night Boat to Cairo**" (בעברית: "**סירת לילה לקהיר**") הוא שיר של להקת הסקא-פופ הבריטית "מאדנס", מהאלבום "One Step Beyond" משנת 1979. הוא נכתב על ידי מייק בארסון, קלידן הלהקה, וגרהאם מקפירסון ("סאגס"), סולן הלהקה. השיר הגיע לשיאו במקום השישי במצעד הסינגלים בבריטניה והגיע לטופ 30 בבלגיה, אירלנד והולנד. מאוחר יותר יצא השיר מחדש בהממלכה המאוחדת בשנת 1993 בעקבות הצלחת הגרסה המחודשת של "It Must be Love", והגיע למקום ה-56.

השיר היווה השראה לשיר "רכבת לילה" של להקת הרוק הישראלית משינה.

## מיקומי שיא

## קישורים חיצוניים

קטגוריה:שירי 1979
קטגוריה:סינגלים מ-1979
קטגוריה:סינגלים מ-1993
קטגוריה:שירי מאדנס
קטגוריה:שירים באנגלית
קטגוריה:שירים על לילות
קטגוריה:שירים על נהרות
קטגוריה:שירים על סירות
קטגוריה:סינגלים בהוצאת וירג'ין רקורדס
גבעת קיירן (אנטארקטיקה)

**גבעת קיירן** (באנגלית: **Cairn Hill**; מילולית: "גבעת גל האבנים") היא גבעה עם שתי פסגות, בחצי האי טאבארין, שבקצהו המזרחי של חצי האי טריניטי, שבקצה הצפוני של חצי האי האנטארקטי, בארץ גרהאם שבאנטארקטיקה.

הגבוהה מבין שתי הפסגות מתנשאת לגובה של 475 מטרים מעל פני הים.

פסגה זו (הגבוהה מבין שתי פסגות גבעת קיירן) ממוקמת 3.7 קילומטרים ממזרח למפרץ דוז, ו-1.9 קילומטרים דרומית-מערבית לגבעת מינרל, שבחצי האי טאבארין.

## היסטוריה
### גילוי ומיפוי הגבעה

גבעת קיירן מופתה לראשונה  בשנת 1946 על ידי משלחת סוקרים מטעם סקר שטחי חסות איי פוקלנד, אשר יצאה לסקר מבסיס "מפרץ התקווה".

### מקור השם

שמה של הגבעה ניתן לה על ידי סקר שטחי חסות איי פוקלנד.

הגבעה נקראת על שם גל האבנים שהוקם על ידי משלחת סקר שטחי חסות איי פוקלנד, על המזרחית מבין שתי הפסגות של גבעת קיירן. 

באנגלית "קיירן" משמעו "גל אבנים".

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=6ASyUn0hRf4C&pg=PA175&lpg=PA175&dq=%22Cairn+Hill%22+Antarctica&source=bl&ots=uWxTrNDy-W&sig=ACfU3U28oYjRYmiI8TFHTXiJMGKv7VkNmA&hl=en&sa=X&ved=2ahUKEwiAy-PO0fH3AhVPSvEDHb5xAiM4FBDoAXoECBcQAw#v=onepage&q=%22Cairn%20Hill%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, PP 166, 175

## קישורים חיצוניים

* גבעת קיירן באתר הסקר הגאולוגי של ארצות הברית
* גבעת קיירן באתר הגאזט האנטארקטי המשווה SCAR של ממשלת אוסטרליה
* מפת אזור גבעת קיירן

## הערות שוליים

קיירן
קיירן
ממשלת תוניסיה

**ממשלת תוניסיה** (בערבית: **حكومة تونس**; בצרפתית: **Gouvernement de la Tunisie**) היא הרשות המבצעת של תוניסיה ואחת מהאיברים העיקריים של מערכת השלטון התוניסאית. הממשלה מובילה את הפעולות הכלליות של תוניסיה ומבצעת את החוקים שנקבעים על ידי אספת נציגי העם, המהווה את הפרלמנט ובית המחוקקים התוניסאי. הממשלה מורכבת על ידי ראש ממשלת תוניסיה, שהוא גם העומד בראשה. ראש הממשלה מקבל אישור להקמת הממשלה מהנשיא לאחר שזוכה להצעת אמון מהאסיפה.

כל חברי הממשלה ממונים על ידי נשיא הרפובליקה בעצתו של ראש הממשלה ולאחר אישור רשימתם על ידי אספת נציגי העם. לכל ממשלה יש:
* ראש הממשלה, שמונה על ידי הנשיא לאחר שזכה לרוב בהצבעת אמון באספת נציגי העם;
* שרי המדינה: נמצאים בשורה העליונה של היררכיית השרים בתוניסיה. שרי המדינה הם בעלי המשרדים החשובים ומספרם בכל ממשלה הוא קבוע. אף על פי כן, הם יכולים להשתנות ממשלה אחת לאחרת;
* שרי הממשלה: הם השרים בעלי החשיבות הנמוכה יותר, ומספרם יכול להשתנות בין הממשלות, בהתאם לכמות התיקים שהם מנהלים;
* סגני השרים: הם אחראים על תחום או נושא ספציפי בתוך המשרד שבו הם עוסקים. הם משמשים כמחליפי השרים להם הם משמשים סגנים, ונתונים תחתם;
* מזכירי המדינה: ממוקמים בתחתית ההיררכיה של השרים, ואינם בעלי כוח פוליטי כלשהו, אך עם זאת נחשבים כחלק מהממשלה כאשר הם עובדים אצל השרים או אף אצל ראש הממשלה עצמו.

## תפקידי הממשלה
על פי סעיף 71 לחוקת תוניסיה משנת 2014, ראש הממשלה פועל יחד עם הממשלה ועם הנשיא בקבלת החלטות ויישום פעולות בעיקר בענייני פנים. ראש הממשלה קובע את המדיניות הכללית של המדינה כאשר הוא כפוף לנשיא, והמשני בחשיבותו בדרג השלטון. בסמכותו ליזום ולפרק משרדי ממשלה ולפטר שרים, מלבד שר הביטחון ושר החוץ, שאת פיטורם יכול לקבוע רק הנשיא.

כל הנושאים הפוליטיים מחולקים בין המשרדים הרלוונטיים בממשלה ופעולות גדולות מתקבלות לאחר התייעצות בין חברי הממשלה במועצת השרים. כל שר מגדיר את מדיניות משרדו בהתאם למדיניות הכללית של הממשלה, והוא בעל מספר סמכויות לבצע פעולות על דעת עצמו. עם זאת, מרבית פעולותיהם של השרים ניתנות על ידי ראש הממשלה או הנשיא. כדי להוסיף שרים לממשלה לאחר הקמתה יש לקבל פעם נוספת את אישור האספה.

## קישורים חיצוניים

* 

## הערות שוליים

קטגוריה:תוניסיה: פוליטיקה
יואנס סקיליצס

**יואנס** (יוחנן) **סקיליצס** (ביוונית: **Ἰωάννης Σκυλίτζης**; שנות ה-40 המוקדמות של המאה ה-11 – לאחר 1101) היה היסטוריון ביזנטי של סוף המאה ה-11.

## חייו
מעט מאוד ידוע על חייו. הכותרת של חיבורו מציינת אותו כ"קורופלאטס"  ("אשר על הארמון") וכ"דרונגאריוס של המשמר"  (תפקיד צבאי ביזנטי בכיר) לשעבר, לפיו הוא בדרך כלל מזוהה עם אדם בשם יואנס תראקסיוס.

חיבורו העיקרי הוא "קיצור היסטוריות" (Σύνοψις Ἱστοριῶν), המכסה את שלטון קיסרי האימפריה הביזנטית ממותו של ניקפורוס הראשון בשנת 811 ועד להדחת מיכאל השישי בשנת 1057; הוא ממשיך את הכרוניקה של תאופאנס המודה ("כרונוגרפיה"). יש המשך לחיבור זה, המכונה "המשך סקיליצס" ומכסה את השנים 1057 עד 1079; כמה היסטוריונים משערים שגם הוא נכתב על ידי סקיליצס.

## כתב היד "סקיליצס מדריד"
כתב היד המפורסם ביותר של התקציר הופק בסיציליה במאה ה-12 ומכונה "סקיליצס מדריד" , וכיום הוא נמצא בספרייה הלאומית של ספרד במדריד. כתב היד כולל 574 מיניאטורות (ציורים זעירים), בעוד שכמאה מהן אבדו, והוא הכרוניקה הביזנטית המוארת היחידה ששרדה ביוונית, ומהווה מקור ראשוני יקר ערך ביותר להצגתה החזותית של ביזנטיון באותה תקופה.

## קישורים חיצוניים

* יואנס סקיליצס, **[http://users.uoa.gr/~nektar/history/tributes/byzantine_historians/joannes_scylitzes_synopsis_historiarum.htm קיצור היסטוריות]** 
* 

קטגוריה:היסטוריונים ביזנטים
קטגוריה:מחברים כותבי יוונית
קטגוריה:אישים שחיו במאה ה-11
יוריאן טימבר

**יוריאן דויד נורמן טימבר** (בהולנדית: **Jurriën David** **Norman Timber**; נולד ב-17 ביוני 2001) הוא כדורגלן הולנדי המשחק בעמדת הבלם בארסנל ובנבחרת הולנד.

## קריירה

טימבר נולד בעיר אוטרכט שבהולנד, בילדותו התאמן במחלקת הנוער של DVSU העירונית, בהמשך עבר לשחק במועדוני נוער של קבוצות פאר כגון: פיינורד ואייאקס אמסטרדם. ב-7 במרץ 2020, ערך טימבר את הופעת הבכורה שלו באייאקס בניצחון 3–1 על הירנפיין.

ב-9 בדצמבר 2020, שיחק טימבר בפעם הראשונה בליגת האלופות, לאחר שעלה כמחליף מהספסל בדקה האחרונה למשחק, בהפסד 0–1 לאטאלנטה האיטלקית.

ב-2 במאי 2021, טימבר כבש את שער הבכורה הראשון שלו באייאקס נגד אמן במסגרת הליגה.

ב-14 ביולי 2023 חתם בארסנל. ב-12 באוגוסט ערך הופעת בכורה בפרמייר ליג, בניצחון 2–1 על נוטינגהאם פורסט. במהלך המשחק נפצע פציעה קשה, והוחלף, ושב מהפציעה רק במשחק האחרון של העונה ב-19 במאי 2024, כשעלה כמחליף בניצחון 2–1 על אברטון. 

## נבחרת לאומית
טימבר זומן לנבחרת הולנד לקראת יורו 2020, הופעת הבכורה שלו נערכה ב-2 ביוני 2021, נגד נבחרת סקוטלנד.

נכלל בסגל נבחרת הולנד בטורניר מונדיאל 2022.

## חיים אישיים
אחיו התאום הוא כדורגלן פיינורד קוינטן טימבר. אח נוסף שלו הוא כדורגלן נבחרת קוראסאו ואוטרכט דילן טימבר .

## סטטיסטיקות קריירה

### מועדונים
מעודכן ל-1 במרץ 2026

### נבחרת
מעודכן ל-18 בנובמבר 2025

## תארים
**אייאקס**
* ליגת העל ההולנדית: 2020/2021, 2021/2022
* הגביע ההולנדי: 2020/2021
**ארסנל**
* מגן הקהילה: 2023

**נבחרת הנוער של הולנד (עד גיל 17)**
* אליפות אירופה עד גיל 17 של אופ"א : 2018

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:אוטרכט: כדורגלנים
קטגוריה:כדורגלני אייאקס
קטגוריה:כדורגלני ארסנל
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים הולנדים באנגליה
קטגוריה:הולנדים שנולדו ב-2001
נפתלי בנט (רב)

הרב **נפתלי בן מרדכי בנט** (בכתיב מיושן: **בנעט**, בגרמנית: **Naphtaly Benedikt**; תקמ"ט, 1789 – ב' בטבת תרי"ח, 21 בדצמבר 1857) היה אב"ד שאפא, היא שאפוב , במוראביה.
## חייו
נולד בניקלשבורג כבנו השלישי של רב המדינה מרדכי בנט. למד בישיבתו של אביו ובבית-הספר הממשלתי ליהודים (Normalschule), שם רכש שליטה בגרמנית. שהה שנה בישיבתו של הרב ברוך תאומים-פרנקל בלייפניק. נשא את חיה קתרינה בת ר' אברהם פוליץ. ב-1816 חיבר את ספרו הראשון, "ברית מלח", שעסק בדיני מליחת הבשר. מ-1821 הועסק כמורה בבית-הספר בניקלשבורג.

ב-1824 חיבר קטכיזם בשם "תורת דת משה וישראל" (שבמהדורתו השנייה נקרא: "אמונת ישראל"), שנועד להחליף את הקטכיזם "בני ציון" מאת הרץ הומברג כספר יסוד לחינוך הציבור היהודי בידי הממשלה. זוגות יהודיים נדרשו להיבחן עליו כדי לקבל רישיון נישואין. חיבורו של הומברג, שהיה כמעט כולו בגרמנית ונכתב ברוח רציונלית, היה לצנינים בידי הגורמים השמרניים ורוב הציבור. "אמונת ישראל", לעומתו, כלל קטעים רבים בעברית והדגיש את חשיבות המצוות והגמרא. הקטכיזם החליפי זכה להסכמה נלהבת של אבי המחבר, רבה של כל מוראביה, אך נדחה על ידי נציבות החינוך בחצר הקיסרית בשל אופיו השמרני וריחוקו מאידיאלים אוניברסליים.

חיבר "מספד גדול וכבד" על אביו, עת מותו של הלה ב -1830. ב-1833 התכתב עם יש"ר מגוריציאה מעל דפי כתב-העת "כרם חמד". ב-1836 מונה לרבה של שאפא. הנהיג יום צום לזכר השריפה שכילתה את מגורי היהודים בכפר ב-1822, וחיבר קינה על האירוע. הצום נשמר עד חורבן הקהילה בשואה. ב-1840 חיבר מספד, "אמרי שפר", על החת"ם סופר. ב-1845 הגיש את מועמדותו למשרת רב המדינה של מוראביה, וחיבר מכתב תלונה על כך שנשקל מינויו של הרב שמשון בן רפאל הירש לתפקיד. באיגרתו לממשלה, תיאר את הירש כבור מסוכן וכגרמני זר, החומס משרה שרק מוראבי מלידה צריך להחזיק בה.

## לקריאה נוספת
***בֶּנֶט, נַפְתָּלִי בֶּן מָרְדְּכַי**, האנציקלופדיה העברית, כרך ט', עמ' 116–117.
* Michael Miller, **Rabbis and Revolution: The Jews of Moravia in the Age of Emancipation**, Stanford University Press, 2010. עמ' 74–79, 85-88, 174-175.

## קישורים חיצוניים
* משה נחום צובל, **[https://www.encyclopedia.com/religion/encyclopedias-almanacs-transcripts-and-maps/banet-benet-naphtali-ben-mordecai Banet (Benet), Naphtali Ben Mordecai]**, אנציקלופדיה יודאיקה.
* לוי גינצבורג, **[https://jewishencyclopedia.com/articles/2938-benet-benedict-naphtali-ben-mordecai Benet, Naphtali ben Mordecai]**, האנציקלופדיה היהודית.
* **[http://steinheim-institut.de/cgi-bin/bhr?id=0123 Naftali Benet]** מתוך: **Biographisches Handbuch der Rabbiner: Die Rabbiner der Emanzipationszeit in Den Deutschen, Böhmischen und Großpolnischen Ländern 1781-1871**. ולטר דה גרויטר, 2009.

קטגוריה:רבנים מוראבים
קטגוריה:נפטרים ב-1857
קוקיצ'ה

**קוּקיצָ'ה** (ביפנית: **茎茶**, "תה גבעולים") הוא תה ירוק יפני, המורכב מגבעולים צעירים של זני הסנצ'ה או גיוקורו.

התה מורכב מגבעולים וזרדים שנותרו לאחר מיון העלים. לעיתים הוא נקרא גם בּוֹצָ'ה (יפ. 棒茶) ושירָאוֹרֵה (יפ. 白折). קוקיצ'ה העשוי מגבעולי גיוקורו נקרא לעיתים קאריגאנֵה (יפ.雁ヶ音 "אווז בר"). הריח המרענן ומתיקות התה שונים מרוב סוגי התה הירוק. תכולת הקפאין בקוקיצ'ה נמוכה.

שתיית תה זה נפוצה בקרב חסידי המקרוביוטיקה.

## קישורים חיצוניים

## הערות שוליים

קטגוריה:תה יפני
קטגוריה:יפן: תרבות
קרל קונדמן

**קרל קונדמן** (בגרמנית: **Carl Kundmann**; 15 ביוני 1838, וינה – 9 ביוני 1919, וינה) היה פסל אוסטרי.
## קריירה
קונדמן למד באקדמיה לאמנויות בווינה ואחרי שש שנים עבר לדרזדן ללמוד אצל ארנסט יוליוס האנל.

קנדמן גר ברומא בין השנים 1865–1867 שם עבד על עיצוב מונומנט שוברט עבור הפארק העירוני בווינה בהזמנת אגודת המקהלות הוינאית, בבסיס הפסל שהוצב בשנת 1872 מוקמו שלושה תבליטים מאת תאופיל הנסן, עבודה זאת הקנתה לו מעמד פרופסור באקדמיה לאמנויות של וינה שם לימד עד לפרישתו בשנת 1909.

חלק מעבודותיו מוצבות ברינגשטראסה.

## גלריה

Carl Kundmann-Franz Schubert-Stadtpark.jpg|פרנץ שוברט בפארק העירוני בווינה
Pallas Athena statue, Vienna-4.jpg|אתנה במזרקת אתנה בחזית הפרלמנט האוסטרי
185L16110489 Stadt, Parlament, Brunnenfiguren.jpg|אלגוריות של הנהרות ולטאבה ואלבה במזרקת אתנה בחזית הפרלמנט האוסטרי
Burgtheater-IMG 1049.JPG|אפולו בבורגתיאטר
AT 20127 Grillparzer monument, Volksgarten Vienna - by Carl Kundmann-6583.jpg|פרנץ גרילפרצר באנדרטת גרילפרצר בווינה


## קישורים חיצוניים

* 

קטגוריה:פסלים אוסטרים
קטגוריה:ילידי 1838
קטגוריה:אוסטרים שנפטרו ב-1919
ארצ'יבלד וילארד

**ארצ'יבלד וילארד** (באנגלית: **Archibald Willard**; 22 באוגוסט 1836 – 11 באוקטובר 1918) היה צייר אמריקאי, שנולד וגדל ב, אוהיו. הוא היה בנו של סמואל וילארד, הכומר של .

## ביוגרפיה
וילארד התעניין באמנות מאז שהיה ילד ולעיתים קרובות שירבט על אסמים ומבנים אחרים בבית. בצעירותו עבר וילארד ל, אוהיו והחל לעבוד אצל יצרני עגלות. הוא החל כצייר עגלות בסיסי, אך בסופו של דבר הורשה לצייר קישוטים משוכללים שהיו פופולריים באותה תקופה. וילארד הצטרף ל בשנת 1863 ולחם במלחמת האזרחים האמריקאית, אך לא היה מעורב בהרבה בקרבות. במהלך תקופה זו הוא צייר כמה סצנות מהמלחמה.

לאחר המלחמה יצר וילארד זוג ציורים עבור אדי, בתו של בעל חברת העגלות, שנקראו פלאק 1 ופלאק 2. הראשון מבין השניים מציג שלושה ילדים שעוקבים אחרי כלב שרודף ארנבת, ואילו בציור השני עגלת הילדים שרדפו, התרסקה בגלל המרדף הפזיז. ציורים אלה, בין שרטוטים קודמים, יצרו מערכת יחסים בינו לבין הצלם ג'יימס פ' ריידר. ריידר עשה הרבה כסף ב תוך יצירת תמונות פופולריות ששווקו עבור משק הבית הממוצע. הוא ראה פוטנציאל בוילארד כיצרן ציורים הומוריסטיים ועליזים כדי להשיג רווחים.

פרדריק קרל גוטוולד היה בין תלמידיו.

וילארד צייר את ציורו המפורסם "רוחה של שנת 76" בערך 1875 בוולינגטון, אוהיו, לאחר שראה מצעד חג עובר בכיכר העיר. וילארד גם צייר שלושה ציורי קיר באולם המרכזי של בית המשפט של , אוהיו: "רוח החשמל", "רוח הטלגרפיה" ו"רוח הדואר".

וילארד נקבר בוולינגטון, אוהיו בבית העלמין גרינווד.
ממוזער|330x330 פיקסלים|"רוח שנת 76" (The Spirit of '76)
הוא מונצח על ידי וילארד דרייב במקום הולדתו בדפורד ושדרת וילארד בשכונת  הקרויה על שמו.

## רוח שנת 76
יצירתו המפורסמת ביותר של וילארד היא רוח שנת 76 (שהייתה ידועה בעבר גם בשם "ינקי דודל"), שהוצגה ב בפילדלפיה, פנסילבניה בשנת 1876. ישנם סיפורים נפוצים הטוענים שאנשים קיבלו השראה מהציור, ווילארד הוזמן פעמים רבות להציג את ציורו. כבר אז הנשיא גרנט שבח את הציור, אף שלא היה פופולרי בהתחלה.

הציור בקושי פורסם. גם המבקרים לא כיבדו אותו, כשאחד מהם מכנה את העבודה "מעיקה". הצלחת הציור נבעה במידה רבה משיווק הכרומוליטוגרפיות של ריידר, שנמכרו תחילה בחמישה דולר ליצירה ובמחיר פחות ככל שהתקדמה התערוכה. לאחר התערוכה זכה הציור לפופולריות מספקת כדי שהיא תנדוד ותוצג ברחבי הארץ.

וילארד פיתח את הציור מתוך סקיצה, שכללה שלושה גברים רוקדים ושרים. הוא השתמש באביו, סמואל וילארד, כמודל לדמות האמצעית של הציור. הילד היה הנרי דברו. שילוב אביו בציור היה דבר שמייחד את הציור מהסגנון הרגיל וההומוריסטי שלו, שכן וילארד היה סנטימנטלי לגבי עבודתו של אביו ככומר ותפקיד סבו במלחמת העצמאות.

הוא גם עשה כמה יצירות אמנות אחרות, כולל "הנערה הכחולה", שאינן מוכרות. לאחר התערוכה הוא החשיב את עצמו כאמן מרכזי למרות השבחים הפושרים של הביקורת. הבולטות שלו כאמן תחזור בקצרה בשנת 1895 כאשר פורסמה "רוח המלחמה של 76" ואולי יצירה אחרת של וילארד בה צועדים בהוואנה, במלחמת ארצות הברית–ספרד.

## קישורים חיצוניים

* 
* 
## הערות שוליים

קטגוריה:ציירים אמריקאים
קטגוריה:אמריקאים ילידי אוהיו
קטגוריה:אמריקאים שנולדו ב-1836
קטגוריה:אמריקאים שנפטרו ב-1918